CELEX: 52014PC0301
Language: mt
Date: 2014-05-28
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward tal-emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet

|
			
		
		
		52014PC0301
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE fir-rigward tal-emenda għall-Protokoll 31 tal-Ftehim ŻEE, dwar kooperazzjoni f'oqsma speċifiċi li ma jagħmlux parti mill-erba' libertajiet /* COM/2014/0301 final - 2014/0155 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati
ċ-ċertezza legali u l-omoġeneità meħtieġa tas-Suq
Intern, il-Kumitat Konġunt taż-ŻEE għandu jintegra
l-leġiżlazzjoni kollha relevanti tal-UE fil-Ftehim ŻEE mill-aktar
fis possibbli wara l-adozzjoni tiegħu. 
L-Artikolu 78 tal-Ftehim ŻEE
jipprovdi li l-Partijiet Kontraenti jsaħħu u jwessgħu
l-kooperazzjoni fil-qafas tal-attivitajiet tal-Unjoni fl-oqsma tal-politika
soċjali, fost affarijiet oħrajn. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz
tad-Deċiżjoni tal-Kumitat Konġunt taż-ŻEE (anness
mad-Deċiżjoni tal-Kunsill proposta) għandu l-għan li
jemenda l-Protokoll 31 tal-Ftehim ŻEE, dwar kooperazzjoni f'oqsma
speċifiċi li ma jagħmlux parti mill-erba' libertajiet. 
Sabiex tiġi estiża l-kooperazzjoni tal-Partijiet Kontraenti
tal-Ftehim ŻEE, jeħtieġ li r-Regolament Nru 1381/2013
tal-Parlament Ewropew u tal-Kunsill
tas-17 ta’ Diċembru 2013 li jistabbilixxi Programm ta'
Drittijiet, Ugwaljanza u Ċittadinanza għall-perjodu 2014 sa 2020[1].jiġi inkorporat
fil-Ftehim ŻEE.
Il-Liechtenstein se jieħu sehem biss
fl-attivitajiet taħt il-programm Nefqa ta’ appoġġ
għad-Drittijiet u ċ-Ċittadinanza iffinanzjat mil-linja
baġitarja 33 01 04 01 u l-programm Il-Promozzjoni
tan-nondiskriminazzjoni u l-ugwaljanza ffinanzjat mil-linja
baġitarja 33 02 02.
Għandu jiġi nnutat ukoll li
n-Norveġja mhux se tipparteċipa fil-programm. Għal dan
l-għan ġie inkluż test ta’ adattament fl-abbozz
tad-Deċiżjoni tal-Kumitat Konġunt (JCD). Madankollu,
in-Norveġja beħsiebha tipparteċipa bis-sħiħ
mill-1 ta’ Jannar 2015 bil-kundizzjoni li jiġu allokati
l-mezzi baġitarji meħtieġa. F'dan il-każ, jiġi
ppreżentat abbozz ġdid tal-JCD lin-naħa tal-UE, li jemenda
l-Artikolu 5(8) tal-Protokoll 31 billi jitneħħa t-test ta’
adattament fir-rigward tan-Norveġja.
Il-Protokoll 31 tal-Ftehim
taż-ŻEE għandu għalhekk jiġi emendat sabiex din
il-kooperazzjoni estiża tkun tista’ tibda sseħħ
mill-1 ta’ Jannar 2014.
3.           L-ELEMENTI
ĠURIDIĊI TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li, fuq proposta
mill-Kummissjoni, il-Kunsill jistabbilixxi l-pożizzjoni li għandha tiġi
adottata f'isem l-Unjoni dwar Deċiżjonijiet bħal dawn. 
Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2014/0155 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f'isem l-Unjoni Ewropea,
fil-Kumitat Konġunt taż-ŻEE fir-rigward tal-emenda
għall-Protokoll 31 tal-Ftehim ŻEE, dwar kooperazzjoni f'oqsma
speċifiċi li ma jagħmlux parti mill-erba' libertajiet
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b'mod partikolari l-Artikoli 19(2),
21(2), 114, 168, 169 u 197 flimkien mal-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim dwar
iż-Żona Ekonomika Ewropea[3]
(“il-Ftehim ŻEE”) daħal fis-seħħ
fl-1 ta' Jannar 1994.
(2)       Skont l-Artikolu 98
tal-Ftehim ŻEE, il-Kumitat Konġunt taż-ŻEE jista'
jiddeċiedi li jemenda l-Protokoll 31 tal-Ftehim ŻEE, fost
l-oħrajn.
(3)       Il-Protokoll 31
tal-Ftehim ŻEE fih dispożizzjonijiet u arranġamenti dwar
il-kooperazzjoni f'oqsma speċifiċi barra mill-erba' libertajiet.
(4)       Huwa xieraq li
l-kooperazzjoni tal-Partijiet Kontraenti tiġi estiża għall-Ftehim
ŻEE sabiex jinkludi r-Regolament (UE) Nru 1381/2013 tal-Parlament
Ewropew u tal-Kunsill.[4]
(5)       Għalhekk,
il-Protokoll 31 tal-Ftehim taż-ŻEE għandu b'hekk jiġi
emendat sabiex din il-kooperazzjoni estiża tkun tista’ tibda
sseħħ mill-1 ta’ Jannar 2014.
(6)       Il-pożizzjoni tal-Unjoni
fi ħdan il-Kumitat Konġunt taż-ŻEE għandha
għalhekk tkun ibbażata fuq l-abbozz ta’ Deċiżjoni li jinsab
mehmuż.
ADOTTA DIN ID-DEĊIŻJONI: 
Artikolu 1
Il-pożizzjoni li għandha tiġi
adottata, f’isem l-Unjoni Ewropea, fil-Kumitat Konġunt taż-ŻEE
dwar l-emenda proposta għall-Protokoll 31 tal-Ftehim ŻEE,
dwar kooperazzjoni f’oqsma speċifiċi li ma jagħmlux parti
mill-erba’ libertajiet, għandha tkun ibbażata fuq l-abbozz ta’ Deċiżjoni
tal-Kumitat Konġunt taż-ŻEE mehmuż ma’
din id-Deċiżjoni.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 354, 28.12.2013, p. 62.
[2]               ĠU L 305, 30.11.1994, p. 6.
[3]               ĠU L 1, 3.1.1994, p. 3. 
[4]               Ir-Regolament (UE) Nru 1381/2013 tal-Parlament
Ewropew u tal-Kunsill tas-17 ta’ Diċembru 2013 li
jistabbilixxi Programm ta' Drittijiet, Ugwaljanza u Ċittadinanza
għall-perjodu 2014 sa 2020 (ĠU L 354, 28.12.2013, p. 62).
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
ta' 
li temenda l-Protokoll 31 ta' mal-Ftehim ŻEE,
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar iż-Żona
Ekonomika Ewropea (“il-Ftehim taż-ŻEE”), u partikolarment
l-Artikoli 86 u 98,
Billi:
(1)              
Huwa xieraq li l-kooperazzjoni tal-Partijiet
Kontraenti fil-Ftehim ŻEE tiġi estiża biex tinkludi r-Regolament
(UE) Nru 1381/2013 tal-Parlament Ewropew u tal-Kunsill
tas-17 ta' Diċembru 2013 li jistabbilixxi Programm ta'
Drittijiet, Ugwaljanza u Ċittadinanza għall-perjodu 2014 sa 2020[1],
(2)              
Il-Protokoll 31 tal-Ftehim ŻEE
għandu għalhekk jiġi emendat sabiex din il-kooperazzjoni
estiża tkun tista’ tibda sseħħ mill-1 ta’ Jannar 2014.
ADOTTA DIN ID-DEĊIŻJONI:
Artikolu 1
L-Artikolu 5 tal-Protokoll 31
jiġi emendat kif ġej:
1.           L-inċiż li ġej
jiżdied mal-paragrafu 8:
"-       32013 R 1381:
Ir-Regolament (UE) Nru 1381/2013 tal-Parlament Ewropew u tal-Kunsill
tas-17 ta’ Diċembru 2013 li jistabbilixxi Programm ta'
Drittijiet, Ugwaljanza u Ċittadinanza għall-perjodu 2014-2020
(ĠU L 354, 28.12.2013, p. 62).
Il-Liechtenstein
jipparteċipa biss fl-attivitajiet li jistgħu jirriżultaw
mil-linja baġitarja 33 01 04 01 għall-programm Nefqa
ta’ sostenn għal Drittijiet u Ċittadinanza u mil-linja
baġitarja 33 02 02 għall-programm Promozzjoni
tan-nondiskriminazzjoni u l-ugwaljanza.
In-Norveġja
tingħata eżenzjoni milli tipparteċipa fil-programm u milli
tħallas kontribuzzjoni finanzjarja għalih."
2.           Fil-paragrafu 5, il-kliem “,
fil-programm imsemmi fl-erbatax-il inċiż
mill-1 ta’ Jannar 2014” jiddaħħlu wara l-kliem
“fil-programm imsemmi fit-tlettax-il inċiż
mill-1 ta’ Jannar 2012”.
Artikolu 2
Din id-Deċiżjoni tidħol
fis-seħħ fil-jum wara l-aħħar notifika skont
l-Artikolu 103(1) tal-Ftehim ŻEE*.
Għandha tapplika
mill-1 ta’ Jannar 2014.
Artikolu 3
Din id-Deċiżjoni tiġi ppubblikata
fit-Taqsima ŻEE u fis-Suppliment ŻEE ta' Il-Ġurnal
Uffiċjali tal-Unjoni Ewropea.
Magħmul fi Brussell, .
                                                                       Għall-Kumitat
Konġunt taż-ŻEE
                                                                       Il-President
                                                                       
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
[1]               ĠU L 354, 28.12.2013, p. 62.
*               [L-ebda rekwiżiti kostituzzjonali ma huma
indikati.] [Rekwiżiti kostituzzjonali indikati.]